stanford-oval/wikipedia huggingface dataset:
ธรรมศาลา (รัฐหิมาจัลประเทศ)

| ธรรมศาลา |
| --- | --- |
เมือง

พิกัด:  32°13′05″N 76°19′12″E﻿ / ﻿32.218°N 76.320°E﻿ / 32.218; 76.320
ประเทศ:  อินเดีย
รัฐ: หิมาจัลประเทศ
พื้นที่
 • ทั้งหมด: 27.60 ตร.กม. (10.66 ตร.ไมล์)
ความสูงจุดสูงสุด: 2,352 เมตร (7,717 ฟุต)
ความสูงจุดต่ำสุด: 1,065 เมตร (3,494 ฟุต)
ประชากร (2015)
 • ทั้งหมด: 53,543 คน
 • ความหนาแน่น: 1,900 คน/ตร.กม. (5,000 คน/ตร.ไมล์)
เขตเวลา: UTC+5:30 (เวลามาตรฐานอินเดีย)
ไปรษณีย์: 176 215
รหัสโทรศัพท์: +91-1892
ทะเบียนพาหนะ: HP- HP 39, HP 68
ภูมิอากาศ: แบบอบอุ่นชื้น
เว็บไซต์: www.hpkangra.nic.in
ธรรมศาลา (สันสกฤต: धर्मशाला) เป็นเมืองหลวงในฤดูหนาวของรัฐหิมาจัลประเทศ ประเทศอินเดีย ซึ่งในทุก ๆ ฤดูหนาว หน่วยปกครองของรัฐจะย้ายที่ทำการต่าง ๆ มายังเมืองแห่งนี้ ธรรมศาลายังเป็นที่ประทับขององค์ทะไลลามะที่ 14 ตลอดจนที่ตั้งของฝ่ายบริหารส่วนกลางทิเบตซึ่งเป็นรัฐบาลพลัดถิ่นของทิเบต ในปัจจุบันมีผู้พลัดถิ่นและผู้ลี้ภัยชาวทิเบตมากมายอาศัยอยู่ในเมืองแห่งนี้ ประชากรในเมืองนับถือศาสนาฮินดูมากสุดคิดเป็นสัดส่วนร้อยละ 69.18 รองลงมาคือศาสนาพุทธร้อยละ 27.70
ภูมิอากาศ

| ข้อมูลภูมิอากาศของธรรมศาลา> เดือน | ข้อมูลภูมิอากาศของธรรมศาลา> ม.ค. | ข้อมูลภูมิอากาศของธรรมศาลา> ก.พ. | ข้อมูลภูมิอากาศของธรรมศาลา> มี.ค. | ข้อมูลภูมิอากาศของธรรมศาลา> เม.ย. | ข้อมูลภูมิอากาศของธรรมศาลา> พ.ค. | ข้อมูลภูมิอากาศของธรรมศาลา> มิ.ย. | ข้อมูลภูมิอากาศของธรรมศาลา> ก.ค. | ข้อมูลภูมิอากาศของธรรมศาลา> ส.ค. | ข้อมูลภูมิอากาศของธรรมศาลา> ก.ย. | ข้อมูลภูมิอากาศของธรรมศาลา> ต.ค. | ข้อมูลภูมิอากาศของธรรมศาลา> พ.ย. | ข้อมูลภูมิอากาศของธรรมศาลา> ธ.ค. | ข้อมูลภูมิอากาศของธรรมศาลา> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 24.7 (76.5) | 28.0 (82.4) | 31.6 (88.9) | 35.6 (96.1) | 38.6 (101.5) | 38.6 (101.5) | 42.7 (108.9) | 37.8 (100) | 34.8 (94.6) | 34.6 (94.3) | 26.6 (79.9) | 27.2 (81) | 42.7 (108.9) |
| อุณหภูมิสูงสุดเฉลี่ย °C (°F) | 14.5 (58.1) | 16.6 (61.9) | 21.1 (70) | 26.2 (79.2) | 30.5 (86.9) | 31.4 (88.5) | 27.2 (81) | 26.3 (79.3) | 26.3 (79.3) | 24.8 (76.6) | 20.7 (69.3) | 16.7 (62.1) | 23.5 (74.3) |
| อุณหภูมิต่ำสุดเฉลี่ย  °C (°F) | 5.9 (42.6) | 7.7 (45.9) | 11.8 (53.2) | 16.3 (61.3) | 20.1 (68.2) | 21.8 (71.2) | 20.7 (69.3) | 20.2 (68.4) | 18.7 (65.7) | 15.3 (59.5) | 10.7 (51.3) | 7.4 (45.3) | 14.7 (58.5) |
| อุณหภูมิต่ำสุดที่เคยบันทึก °C (°F) | -1.9 (28.6) | -1.6 (29.1) | 2.4 (36.3) | 7.3 (45.1) | 8.8 (47.8) | 12.8 (55) | 15.1 (59.2) | 14.1 (57.4) | 11.2 (52.2) | 8.0 (46.4) | 4.8 (40.6) | -1.0 (30.2) | −1.9 (28.6) |
| หยาดน้ำฟ้า มม (นิ้ว) | 114.5 (4.508) | 100.7 (3.965) | 98.8 (3.89) | 48.6 (1.913) | 59.1 (2.327) | 202.7 (7.98) | 959.7 (37.783) | 909.2 (35.795) | 404.8 (15.937) | 66.3 (2.61) | 16.7 (0.657) | 54.0 (2.126) | 3,054.4 (120.252) |
| วันที่มีฝนตกโดยเฉลี่ย | 6.1 | 5.4 | 5.8 | 4.0 | 4.6 | 9.3 | 22.0 | 22.2 | 12.8 | 3.1 | 1.2 | 2.9 | 99.4 |
แหล่งที่มา: India Meteorological Department (record high and low up to 2010)
นายกรัฐมนตรีอุซเบกิสถาน

| นายกรัฐมนตรี แห่งสาธารณรัฐอุซเบกิสถาน |
| --- | --- |
ตราแผ่นดิน
ธงชาติ
ผู้ดำรงตำแหน่งคนปัจจุบัน อับดุลลา อารีปัฟ ตั้งแต่ 14 ธันวาคม พ.ศ. 2559
การเรียกขาน: "ท่านนายกรัฐมนตรี"  (อุซเบก: Janob Bosh vazir)
สมาชิกของ: คณะรัฐมนตรี
ที่ว่าการ: ทำเนียบรัฐบาล จัตุรัสมุสตากิลลิก ทาชเคนต์
ผู้เสนอชื่อ: พรรคการเมือง (หรือกลุ่มพรรค) ที่มีที่นั่งมากที่สุดในรัฐสภา
ผู้แต่งตั้ง: ประธานาธิบดีตามคำแนะนำและเห็นชอบของสภานิติบัญญัติ
วาระ: 8 ปี
ตำแหน่งก่อนหน้า: รองประธานาธิบดีอุซเบกิสถาน
ผู้ประเดิมตำแหน่ง: Abdulhashim Mutalov
สถาปนา: 17 กุมภาพันธ์ พ.ศ. 2468 8 มกราคม พ.ศ. 2535 (อย่างเป็นทางการ)
รอง: รองนายกรัฐมนตรีคนแรก
นายกรัฐมนตรีอุซเบกิซสถาน (อุซเบก: O‘zbekiston bosh vaziri) หรือเรียกอย่างเป็นทางการว่า นายกรัฐมนตรีแห่งสาธารณรัฐอุซเบกิซสถาน เป็นหัวหน้ารัฐบาลของประเทศอุซเบกิสถาน ผู้ดำรงตำแหน่งคนปัจจุบันคืออับดุลลา อารีปัฟ ตั้งแต่วันที่ 14 ธันวาคม พ.ศ. 2559
นีโกไล คอสเตอร์-แวลเตา

| นีโกไล คอสเตอร์-แวลเตา |
| --- | --- |
คอสเตอร์-แวลเตาในปี 2019
เกิด:  (1970-07-27) 27 กรกฎาคม ค.ศ. 1970 (54 ปี) ลังก์เอลันด์ ประเทศเดนมาร์ก
สัญชาติ: เดนมาร์ก
ศิษย์เก่า: โรงเรียนศิลปะการแสดงแห่งชาติเดนมาร์ก
อาชีพ: นักแสดง ผู้อำนวยการสร้างภาพยนตร์ นักเขียนบท
ปีปฏิบัติงาน: 1993–ปัจจุบัน
ส่วนสูง: 1.88 เมตร (6 ฟุต 2 นิ้ว)
คู่สมรส: Sascha Nukâka Motzfeldt (สมรส 1997)
บุตร: 2
นีโกไล คอสเตอร์-แวลเตา (เดนมาร์ก: Nikolaj Coster-Waldau; เกิด 27 กรกฎาคม ค.ศ. 1970) เป็นนักแสดง ผู้อำนวยการสร้างภาพยนตร์ และนักเขียนบทชาวเดนมาร์ก สำเร็จการศึกษาจากโรงเรียนศิลปะการแสดงแห่งชาติเดนมาร์ก (Danish National School of Performing Arts) ในกรุงโคเปนเฮเกนเมื่อ ค.ศ. 1993 เขามีผลงานแจ้งเกิดจากบทบาทในภาพยนตร์เดนมาร์ก เรื่อง Nightwatch (1994) จากนั้นได้แสดงภาพยนตร์อีกหลายเรื่องทั้งในสแกนดิเนเวียและยุโรป เช่น Headhunters (2011) และ A Thousand Times Good Night (2013)
ในสหรัฐ คอสเตอร์-แวลเตามีผลงานแสดงเรื่องแรกในภาพยนตร์สงคราม Black Hawk Down (2001) โดยรับบทเป็น ”แกรี กอร์ดอน” จากนั้นรับบทเป็นนักสืบชื่อ “จอห์น อัมสเตอร์ดัม” ในภาพยนตร์ชุดทางโทรทัศน์ช่องฟ็อกซ์เรื่อง New Amsterdam (2008) และรับบท “แฟรงก์ ไพก์” ในภาพยนตร์ชุดทางโทรทัศน์ช่องฟ็อกซ์เรื่อง Virtuality จนเป็นที่รู้จักอย่างกว้างขวางจากบท “เจมี แลนนิสเตอร์” ในภาพยนตร์ชุดทางโทรทัศน์ช่องเอชบีโอเรื่อง มหาศึกชิงบัลลังก์ ซึ่งทำให้เขาได้รับการเสนอชื่อเข้าชิงรางวัลนักแสดงสมทบยอดเยี่ยมประเภทภาพยนตร์ชุดแนวชีวิตจากรางวัลไพรม์ไทม์เอมมีในปี 2018 นอกจากนี้เขายังทำหน้าที่ทูตสันถวไมตรีของโครงการพัฒนาแห่งสหประชาชาติ โดยตระหนักทางด้านความเท่าเทียมทางเพศและการเปลี่ยนแปลงสภาพภูมิอากาศ
นีช

| นีช Ниш |
| --- | --- |
นคร
 ภาพถ่ายเมืองนีช
   ธง ตราอาร์ม
สมญา: The Emperor's city
นีชที่ตั้งในประเทศเซอร์เบียแสดงแผนที่เซอร์เบียนีชที่ตั้งในทวีปยุโรปแสดงแผนที่บอลข่านนีชนีช (ยุโรป)แสดงแผนที่ยุโรป
พิกัด: 43°19′09″N 21°53′46″E﻿ / ﻿43.31917°N 21.89611°E﻿ / 43.31917; 21.89611
ประเทศ: เซอร์เบีย
อำเภอ: นีชาวา
เทศบาล: 5
การปกครอง
 • นายกเทศมนตรี: มิลอช ซีมอนอวิช (DS)
 • พรรคที่ปกครอง: DS/G17+/SPS
พื้นที่
 • ทั้งหมด: 597 ตร.กม. (231 ตร.ไมล์)
ความสูง: 195 เมตร (640 ฟุต)
ประชากร (2011)
 • ทั้งหมด: 279,564 คน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal code: 18000
รหัสพื้นที่: (+381) 18
Car plates: NI
เว็บไซต์: www.ni.rs
นีช (เซอร์เบีย: Ниш / Niš) เป็นเมืองใหญ่เป็นอันดับ 3 ของประเทศเซอร์เบีย (รองจากกรุงเบลเกรดและนอวีซาด) จากข้อมูลปี ค.ศ. 2005 เขตเมืองมีประชากร 260,237 คน เป็นหนึ่งในเมืองที่เก่าแก่ที่สุดในบอลคานและยุโรป และในอดีตยังถือว่าเป็นประตูจากทางผ่านของตะวันตกและตะวันออก เป็นสถานที่ประสูติของจักรพรรดิโรมันที่มีพระนามว่า คอนสแตนตินมหาราช ชาวบัลแกเรีย ฮังการี และเติร์กผลัดกันเข้ายึดครองหลายครั้งเป็นเวลานาน 300 ปี จนตกเป็นของอาณาจักรเซอร์เบียใน ค.ศ. 1878 และเป็นเมืองหลวงของเซอร์เบียจนถึง ค.ศ. 1901 เยอรมนีได้ยึดครอง 2 ครั้งใน ค.ศ. 1915 และ ค.ศ. 1941 ใน ค.ศ. 1944 ตกอยู่ใต้การยึดครองของรัสเซีย
นีชมีมหาวิทยาลัยแห่งนีชซึ่งมีนักศึกษาราว 30,000 คน มี 13 คณะวิชา นีซยังเป็นหนึ่งในเมืองที่สำคัญด้านอุตสาหกรรมของเซอร์เบีย เป็นศูนย์กลางอุตสาหกรรมอุปกรณ์อิเล็คทรอนิกส์ อุตสาหกรรมด้านเครื่องจักร วิศวกรรม สิ่งทอ ผลิตภัณฑ์ยาสูบ
นือซากวอตส์กา

แม่น้ำนือซากวอตส์กา
นือซากวอตส์กา (โปแลนด์: Nysa Kłodzka; เยอรมัน: Glatzer Neiße, เช็ก: Kladská Nisa) เป็นแม่น้ำทางตะวันตกเฉียงใต้ของประเทศโปแลนด์ เป็นแม่น้ำแควสำคัญทางฝั่งซ้ายของแม่น้ำโอเดอร์ มีความยาวทั้งสิ้น 195 กิโลเมตร พื้นที่ลุ่มน้ำ 4,566 ตารางกิโลเมตร มีต้นกำเนิดจากทิวเขาซูดีทีส และไหลผ่านทะเลสาบ 2 แห่ง ก่อนที่จะไหลลงสู่แม่น้ำโอเดอร์
50°9′45″N 16°45′8″E﻿ / ﻿50.16250°N 16.75222°E﻿ / 50.16250; 16.75222
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  เช็กเกีย
นึฆมาตึลลา โยลดอชิฟ

| นึฆมาตึลลา โยลดอชิฟ |
| --- | --- |

ประธานรัฐสภาอุซเบกิสถาน
อยู่ในวาระ
เริ่มดำรงตำแหน่ง  22 มกราคม 2015
ประธานาธิบดี: อิสลอม แกรีมัฟ ตนเอง (รักษาการ) ชัฟแกต มือร์ซียอยิฟ (รักษาการ)
ก่อนหน้า: อิลกิซาร์ ซาบิรอฟ
ประธานาธิบดีอุซเบกิสถาน รักษาการ
ดำรงตำแหน่ง 2 กันยายน 2016 – 8 กันยายน 2016
นายกรัฐมนตรี: ชัฟแกต มือร์ซียอยิฟ
ก่อนหน้า: อิสลอม แกรีมัฟ
ถัดไป: ชัฟแกต มือร์ซียอยิฟ (รักษาการ)
รัฐมนตรีกระทรวงยุติธรรม
ดำรงตำแหน่ง 21 มิถุนายน 2011 – 26 มกราคม 2015
ประธานาธิบดี: อิสลอม แกรีมัฟ
นายกรัฐมนตรี: ชัฟแกต มือร์ซียอยิฟ
 
ข้อมูลส่วนบุคคล
เกิด:  (1962-11-05) 5 พฤศจิกายน ค.ศ. 1962 (62 ปี) ทาชเคนต์ สาธารณรัฐสังคมนิยมโซเวียตอุซเบก
พรรคการเมือง: Uzbekistan National Revival Democratic Party

นึฆมาตึลลา โตลกือนาวิช โยลดอชิฟ (อุซเบก: Nigʻmatilla Toʻlqinovich Yoʻldoshev; เกิด 5 พฤศจิกายน ค.ศ. 1962) เป็นนักกฎหมายและนักการเมืองชาวอุซเบก หลังจากที่ประธานาธิบดีอิสลอม แกรีมัฟ ถึงแก่อสัญกรรมเมื่อวันที่ 2 กันยายน ค.ศ. 2016 เขาดำรงตำแหน่งรักษาการประธานาธิบดี จนถึงวันที่ 8 กันยายน ปีเดียวกัน ปัจจุบันโยลดอชิฟดำรงตำแหน่งประธานรัฐสภาอุซเบกิสถาน
ทือโก ปราเออ

| ทือโก ปราเออ |
| --- | --- |

เกิด: 14 ธันวาคม พ.ศ. 2089 เดนมาร์ก–นอร์เวย์
เสียชีวิต: 24 ตุลาคม พ.ศ. 2144 ปราก จักรวรรดิโรมันอันศักดิ์สิทธิ์
สัญชาติ: ชาวเดนมาร์ก
อาชีพ: นักดาราศาสตร์
ทือโก ปราเออ (เดนมาร์ก: Tycho Brahe, ออกเสียง: [ˈtsʰyko ˈpʁɑːə]) เป็นนักดาราศาสตร์ผู้หนึ่งที่มีบทบาทสำคัญในการแสดงว่าดวงอาทิตย์เป็นศูนย์กลางของระบบสุริยะ เป็นอาจารย์ของโยฮันเนส เคปเลอร์ ผู้สร้างกฎของเคปเลอร์ และได้จดบันทึกข้อมูลสำคัญ ๆ ทางดาราศาสตร์เอาไว้มากมาย เช่น มหานวดารา ตำแหน่งดาวเคราะห์เป็นต้น ซึ่งข้อมูลส่วนหนึ่งนั้นเองที่เป็นรากฐานสำคัญให้เคปเลอร์สร้างกฎของเคปเลอร์ต่อไป
ประวัติ

ทือโก ปราเออ เดิมชื่อ ทือเยอ ออเตอเซิน ปราเออ (Tyge Ottesen Brahe, ออกเสียง: [ˈtsʰyːjə ˈʌtəsn̩ ˈpʁɑːə]) เกิดที่ปราสาทคนูดสโตรป เดนมาร์ก–นอร์เวย์ บิดาชื่อโอเตอ ปราเออ มารดาชื่อปีเอเตอ ปีเลอ มีพี่ชายฝาแฝดอีกคนหนึ่งซึ่งเสียชีวิตลงขณะอายุยังน้อย มีพี่สาวหนึ่งคนชื่อเคียร์สตีเนอ ปราเออ และน้องสาวอีกหนึ่งคนชื่อ โซฟีเออ ปราเออ ราชตระกูลปราเออเป็นราชตระกูลสำคัญราชตระกูลหนึ่งในราชวงศ์เดนมาร์ก ตอนเด็ก ๆ ปราเออได้อาศัยอยู่กับลุงและป้าของเขาและศึกษาเล่าเรียนภาษาละติน
ในปี พ.ศ. 2102 เขาได้เรียนต่อในมหาวิทยาลัยโคเปนเฮเกนทางด้านกฎหมายและได้ศึกษาความรู้ด้านอื่น ๆ อีกด้วย ณ จุดนี้เองเขาก็เริ่มสนใจทางด้านดาราศาสตร์ โดยเฉพาะอย่างยิ่งการเกิดเหตุการณ์สุริยุปราคาในวันที่ 21 สิงหาคม พ.ศ. 2103 ซึ่งทำให้เขาประทับใจในปรากฏการณ์ทางดาราศาสตร์มาก
เขาเริ่มสนใจในวัตถุท้องฟ้าต่าง ๆ เช่น จักรราศี และพบว่าการเก็บข้อมูลทางดาราศาสตร์ในสมัยนั้นยังไม่ละเอียดพอ ทือโก ปราเออ ได้สนใจการเก็บข้อมูลทางดาราศาสตร์ อาทิ การหาใช้เทคนิคความเหลื่อมล้ำในการหาระยะห่างระหว่างดาว การใช้กล้องโทรทรรศน์แบบหักเหแสงของ กาลิเลโอ เป็นต้น และเก็บข้อมูลดาราศาสตร์อย่างมากมายที่ปราสาทคนูดสโตรป โดยมีโยฮันเนส เคปเลอร์เป็นลูกมือนั้นเอง
ในปี พ.ศ. 2115 ทือโก ปราเออ ได้แต่งงานกับเคียร์สเติน เยอร์เอินส์แตตอร์ (Kirsten Jørgensdatter) มีลูกด้วยกันแปดคน และย้ายไปอยู่ที่โคเปนเฮเกน และเสียชีวิตลงที่นั่นในวันที่ 24 ตุลาคม พ.ศ. 2144 เนื่องจากพิษของสารเคมีซึ่งเขาทดลอง ศพของเขาได้ถูกฝังไว้ที่เมืองปราก
การบันทึกเหตุการณ์ทางดาราศาสตร์ครั้งสำคัญ

การสังเกตเห็นมหานวดาราในกลุ่มดาวแคสซิโอเปีย ซึ่งปัจจุบันมีรหัส SN 1572 ในวันที่ 11 พฤศจิกายน พ.ศ. 2115 นอกจากนั้นแล้ว ทือโก ปราเออ ได้บันทึกว่าดาวดวงนี้เป็นดาวประจำที่ (fixed star) ตามความเชื่อของทอเลมี
การสร้างระบบดาวแบบทือโก โดยเชื่อว่าโลกเป็นศูนย์กลางของระบบสุริยะ (และจักรวาล) โดยมีดวงจันทร์และดวงอาทิตย์โคจรรอบโลก และดาวเคราะห์อื่น ๆ โคจรรอบดวงอาทิตย์อีกที นำไปสู่แนวคิดว่าดวงอาทิตย์เป็นศูนย์กลางของระบบสุริยะของโยฮันเนส เคปเลอร์ ลูกมือของเขา
การคำนวณความเอียงของแกนโลกได้อย่างแม่นยำคือ 23 องศา 31.5 ลิปดา
การบันทึกวงโคจรของดาวอังคาร ซึ่งทำให้เคปเลอสร้างกฎของเคปเลอร์ได้
การสร้างสูตรเพื่อใช้คำนวณความคลาดเคลื่อนของตำแหน่งดาวเนื่องจากการหักเหของบรรยากาศ
ดูเพิ่ม

โยฮันเนส เคปเลอร์
ดรากัน ปันเตลิช

นักฟุตบอลชาวเซอร์เบีย (ค.ศ. 1951–2021)
ดรากัน ปันเตลิช (เซอร์เบีย: Драган Пантелић; 9 ธันวาคม ค.ศ. 1951 – 20 ตุลาคม ค.ศ. 2021) เป็นนักฟุตบอลระดับอาชีพชาวยูโกสลาเวียซึ่งทำหน้าที่เป็นผู้รักษาประตู เขายิงได้มากกว่า 20 ประตูตลอดอาชีพของเขา ที่โดยส่วนใหญ่มาจากลูกจุดโทษ
ประวัติ

ปันเตลิชเกิดที่ลอซนีกา ประเทศเซอร์เบีย โดยหลังจากเริ่มทำหน้าที่ร่วมกับสโมสรฟุตบอลราเชวัชและกราฟิเชอร์เบลเกรด ปันเตลิชก็ใช้เวลาสิบฤดูกาลกับสโมสรฟุตบอลรัชนิชกีนีชตั้งแต่ ค.ศ. 1971 ถึง 1981 เขาลงเล่นมากกว่า 250 นัดในยูโกสลาฟเฟิสต์ลีก โดยยิงได้ 15 ประตู ส่วนในการแข่งลีกกับสโมสรฟุตบอลวเลสโมสตาร์ เขายิงประตูชัยจากภายในเขตโทษของตัวเอง
ต่อมา ปันเตลิชได้ย้ายไปที่ประเทศฝรั่งเศสและเข้าร่วมสโมสรฟุตบอลฌีรงแด็งเดอบอร์โด โดยเป็นตัวแทนของทีมนี้สองฤดูกาล ส่วนใน ค.ศ. 1982 บอร์โดเล่นโดยไม่มีผู้รักษาประตูในเกมเยือนสโมสรฟุตบอลน็องต์เพื่อประท้วงการสั่งโทษแบนของปันเตลิช ซึ่งน็องต์เป็นฝ่ายชนะ 6 ประตูต่อ 0 และแมตช์ดังกล่าวได้กลายเป็นวิดีโอ 'ปล่อยไก่' หลักของกีฬาฟุตบอล
หลังจากเล่นให้แก่สโมสรฟุตบอลทีม็อกในช่วงสั้น ๆ ในยูโกสลาฟเซคันด์ลีก ปันเตลิชได้กลับมาสู่สโมสรฟุตบอลรัชนิชกีนีชในฤดูกาล 1984–1985 ก่อนที่จะอำลาการเป็นนักฟุตบอลอาชีพจากเกมนี้
ปันเตลิชเสียชีวิตเมื่อวันที่ 20 ตุลาคม ค.ศ. 2021 ที่ศูนย์คลินิกของมหาวิทยาลัยนีช หลังจากการต่อสู้กับโควิด-19 ได้ไม่นาน เมื่ออายุ 69 ปี
ผลงานอาชีพระดับนานาชาติ

ในระดับทีมชาติ ปันเตลิชติดทีมชาติยูโกสลาเวีย 19 นัดระหว่าง ค.ศ. 1979 ถึง 1984 โดยยิงได้สองประตู นอกจากนี้ เขายังเป็นตัวแทนของประเทศในโอลิมปิกฤดูร้อน 1980 โดยพวกเขาจบในอันดับที่สี่ และได้เข้าร่วมฟุตบอลโลก 1982
ผลงานอาชีพระดับนานาชาติ > ประตูระดับนานาชาติ

| ลำดับ | วันที่ | สถานที่ | ฝ่ายตรงข้าม | คะแนน | ผลลัพธ์ | การแข่ง |
| --- | --- | --- | --- | --- | --- | --- |
| 1 | 27 กันยายน ค.ศ. 1980 | สนามกีฬาเบซิกราด ลูบลิยานา ประเทศยูโกสลาเวีย |  เดนมาร์ก | 1–1 | 2–1 | ฟุตบอลโลก 1982 รอบคัดเลือก |
| 2 | 29 เมษายน ค.ศ. 1981 | สนามกีฬาโพลจุด สปลิต ประเทศยูโกสลาเวีย |  กรีซ | 3–0 | 5–1 | ฟุตบอลโลก 1982 รอบคัดเลือก |
แหล่งที่มา: 11v11
อาชีพหลังการเป็นนักฟุตบอล

หลังจากจบอาชีพการเป็นนักฟุตบอล ปันเตลิชรับหน้าที่ผู้จัดการทีมรัชนิชกีนีชชั่วคราวระหว่างเดือนพฤศจิกายน ค.ศ. 1989 ถึงมีนาคม ค.ศ. 1990 และเขายังเป็นประธานสโมสรดังกล่าวในช่วงปลายคริสต์ทศวรรษ 1990
อาชีพทางการเมือง

ปันเตลิชเป็นสมาชิกพรรคเอกภาพเซอร์เบีย (SSJ) ที่ก่อตั้งโดยเฌลย์กอ รัซนาโตวิช อาร์กัน และเขาเป็นสมาชิกรัฐสภาเซอร์เบียใน ค.ศ. 2000–2004
เกียรติประวัติ

ร่วมกับสโมสรฟุตบอลรัชนิชกีนีช
ผู้ชนะเลิศบอลข่านคัพ: ค.ศ. 1975
แหล่งข้อมูลอื่น

ดรากัน ปันเตลิช ที่ National-Football-Teams.com
ดรากัน ปันเตลิช ที่ Olympedia
ดุชกอ ตอชิช

ดุชกอ ตอชิช (เซอร์เบีย: Duško Tošić; เกิดวันที่ 19 มกราคม ค.ศ. 1985) เป็นนักฟุตบอลชาวเซอร์เบียที่เล่นในตำแหน่งกองหลังให้กับกวางโจวอาร์แอนด์เอฟในไชนีสซูเปอร์ลีกและทีมชาติเซอร์เบีย
ทีมชาติ

ตอชิชลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับนอร์เวย์ 1–1 เมื่อวันที่ 15 พฤศจิกายน ค.ศ. 2006
ในเดือนมิถุนายน ค.ศ. 2018 ผู้จัดการทีมชาติเซอร์เบียเรียกตอชิชติดทีมชาติในการแข่งขันฟุตบอลโลก 2018 เขาได้ลงเล่นสองนัด ได้แก่ นัดที่พบกับคอสตาริกา และสวิตเซอร์แลนด์
เกียรติประวัติ > สโมสร

กุปเดอฟร็องส์: 2006–07
เดเอ็ฟเบ-โพคาล: 2008–09
ยูฟ่าคัพ รองชนะเลิศ: 2008–09
เซอร์เบียนคัพ: 2011–12
ซือเปร์ลีก: 2015–16, 2016–17
เกียรติประวัติ > ทีมชาติ

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: รองชนะเลิศ 2007
เกียรติประวัติ > รางวัลส่วนตัว

ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2007
ทีมยอดเยี่ยมแห่งฤดูกาล เซอร์เบียนซูเปอร์ลีกา: 2010–11, 2011–12
ชีวิตส่วนตัว

ตอชิชเกิดที่เซรนยานิน และเติบโตที่หมู่บ้านออร์ลอวัตซึ่งเป็นหมู่บ้านขนาดเล็กใกล้กับเมืองที่เขาเกิด เขามีปู่ย่าเป็นคนเดียวกันกับของซอรัน ตอชิช ซึ่งเป็นนักฟุตบอลอาชีพเช่นกัน ดุชกอ ตอชิช สมรสกับนักร้องเพลงป็อปชาวเซอร์เบียซื่อ เยเลนา การ์ลือซา ในเดือนมิถุนายน ค.ศ. 2008 และมีลูกสาวสองคน
แหล่งข้อมูลอื่น

สถิติของ ดุชกอ ตอชิช ที่ Soccerbase
ดุชกอ ตอชิช – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ดุชกอ ตอชิช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ดุชกอ ตอชิช ที่ National-Football-Teams.com
| ด ค กรายชื่อนักกีฬาทีมชาติเซอร์เบีย – ฟุตบอลโลก 2018 |
| --- | --- | --- |
|  1 สตอยกอวิช  2 รูกาวินา  3 ตอชิช  4 มิลิวอเยวิช  5 สปายิช  6 อิวานอวิช  7 ฌีฟกอวิช  8 ปรียอวิช  9 มิตรอวิช  10 ตาดีช  11 กอลาร็อฟ (c)  12 รายกอวิช  13 เวลย์คอวิช  14 รอดิช  15 มิเลงคอวิช  16 กรูยิช  17 ค็อสทิช  18 ราด็อนยิช  19 ยอวิช  20 มิลีงกอวิช-ซาวิช  21 มาติช  22 ยายิช  23 ดมิทรอวิช  ผู้ฝึกสอน: เกอร์สตายิช  |  1 สตอยกอวิช  2 รูกาวินา  3 ตอชิช  4 มิลิวอเยวิช  5 สปายิช  6 อิวานอวิช  7 ฌีฟกอวิช  8 ปรียอวิช  9 มิตรอวิช  10 ตาดีช  11 กอลาร็อฟ (c)  12 รายกอวิช  13 เวลย์คอวิช  14 รอดิช  15 มิเลงคอวิช  16 กรูยิช  17 ค็อสทิช  18 ราด็อนยิช  19 ยอวิช  20 มิลีงกอวิช-ซาวิช  21 มาติช  22 ยายิช  23 ดมิทรอวิช  ผู้ฝึกสอน: เกอร์สตายิช  |  |
นางวิสาขา

| วิสาขา |
| --- | --- |
นางวิสาขา (ขวา)
ข้อมูลทั่วไป
ชื่ออื่น: มิคารมาตา
สถานที่เกิด: ภัททิยนคร แคว้นอังคะ
เอตทัคคะ: ผู้เป็นเลิศฝ่ายทายิกา
ฐานะเดิม
บิดา: ธนญชัย
มารดา: สุมนาเทวี
 ส่วนหนึ่งของสารานุกรมพระพุทธศาสนา
วิสาขา (บาลี: Visākhā, วิสาขา; สันสกฤต: Viśākhā, วิศาขา) เป็นสาวิกาของพระโคตมพุทธเจ้า ได้บรรลุโสดาบันตั้งแต่อายุได้ 7 ขวบ เป็นผู้สร้างวัดบุพพาราม เป็นผู้ริเริ่มถวายผ้าอาบน้ำฝน และได้รับยกย่องจากพระพุทธเจ้าให้เป็นเอตทัคคะฝ่ายทายิกา
ประวัติ

ธัมมปทัฏฐกถาได้กล่าวถึงประวัตินางวิสาขาไว้ว่า นางวิสาขาเป็นบุตรสาวของธนญชัยเศรษฐี (บุตรคนโตของเมณฑกเศรษฐี) กับนางสุมนาเทวี (ธิดาอนาถบิณฑิกเศรษฐี) ภูมิลำเนาอยู่ภัททิยนคร แคว้นอังคะ มีน้องสาวคนหนึ่งชื่อสุชาดา (คนละคนกับนางสุชาดา มารดาพระยสะ) เมื่ออายุได้ 7 ขวบ ปู่ของท่านได้มอบหมายให้ท่านและบริวาร 500 คนไปต้อนรับพระพุทธเจ้า พระองค์ได้ทรงแสดงธรรมจนนางวิสาขาและบริวารทั้งหมดได้บรรลุโสดาบัน
ต่อมาพระเจ้าปเสนทิโกศลได้เสด็จมาหาพระเจ้าพิมพิสาร ทูลขอเศรษฐีคนหนึ่งไปอยู่ประจำแคว้นโกศล พระเจ้าพิมพิสารจึงโปรดให้ธนัญชัยเศรษฐีย้ายตามพระเจ้าปเสนทิโกศลไป เมื่อถึงสถานที่เหมาะสมแห่งหนึ่งซึ่งห่างจากกรุงสาวัตถี 7 โยชน์ เศรษฐีได้กราบทูลพระเจ้าโกศลว่ากรุงสาวัตถีคับแคบไป ขอตั้งเมืองอยู่ที่นี่ พระเจ้าโกศลจึงให้สร้างเมืองสาเกต พระราชทานแก่ธนญชัยเศรษฐี
ทางเมืองสาวัตถีมีเศรษฐีคนหนึ่งชื่อมิคาระ ประสงค์จะหาคู่ครองให้ปุณณวัฒนะบุตรชายของตน ปุณณวัฒนะขอให้หาหญิงสาวที่เพียบพร้อมด้วยเบญจกัลยาณี มิคารเศรษฐีจึงส่งพราหมณ์ 8 คน ไปหาหญิงสาวที่มีคุณสมบัติตามนั้น แล้วฝากพวงมาลัยทองคำไปเป็นของหมั้น เมื่อพวกพราหมณ์ได้พบนางวิสาขามีคุณสมบัติตามที่ตามหา จึงได้มอบมาลัยทองคำและเดินทางไปสู่ขอนางวิสาขากับธนญชัยเศรษฐีจนเป็นที่ตกลง พระเจ้าโกศลและมิคารเศรษฐีจึงเดินทางไปรับนางวิสาขามาอยู่เมืองสาวัตถี
สมันตปาสาทิการะบุว่านางวิสาขามีบุตรชาย 10 คน บุตรสาว 10 คน บุตรแต่ละคนก็มีบุตรชายบุตรสาวอย่างละ 10 คนเช่นกัน นางวิสาขาจึงมีหลานรวมทั้งหมด 400 คน
สุมังคลวิลาสินีระบุว่านางวิสาขามีอายุยืนถึง 120 ปีจึงถึงแก่กรรม ส่วนปรมัตถทีปนีระบุว่าหลังจากนั้นนางได้ไปเกิดในสวรรค์ชั้นนิมมานรดี เป็นชายาของท้าวสุนิมมิต
นางวิสาขาขณะออกไปต้อนรับพระพุทธเจ้า
สถูปบรรจุอัฐิของนางวิสาขาในเมืองสาวัตถี
ติโบร์ ซอมูแอลี

| ติโบร์ ซอมูแอลี |
| --- | --- |

ข้อมูลส่วนบุคคล
เกิด: 27 ธันวาคม ค.ศ. 1890(1890-12-27) ญีแร็จฮาซอ จักรวรรดิออสเตรีย-ฮังการี
เสียชีวิต: สิงหาคม 2, 1919(1919-08-02) (28 ปี) วีเนอร์นอยชตัท ออสเตรีย
เชื้อชาติ: ฮังการี
พรรคการเมือง: MSZDP
คู่สมรส: โยลาน ซิลาจี
บุพการี: ลอโยช ซอมูเอลี  แซซีลียา ฟอร์ก็อช

อนุสาวรีย์ของติโบร์ ซอมูแอลี, เบ-ลอ กุน และแยเนอ ล็อนด์แลร์ ณ บูดาเปสต์
ติโบร์ ซอมูแอลี (ฮังการี: Szamuely Tibor; 27 ธันวาคม ค.ศ. 1890 – 2 สิงหาคม ค.ศ. 1919) เป็นนักการเมืองและนักข่าวชาวฮังการี ผู้ซึ่งดำรงตำแหน่งรองกรรมการราษฎรฝ่ายสงคราม และเป็นกรรมการราษฎรฝ่ายศึกษาธิการในสมัยสาธารณรัฐโซเวียตฮังการี
ชีวิตช่วงต้น

เขาเกิดในญีแร็จฮาซอ ทางตะวันออกเฉียงเหนือของฮังการี ซอมูแอลีเป็นบุตรคนโตจากพี่น้องทั้งห้าคนในตระกูลชาวยิว หลังจากสำเร็จการศึกษาระดับอุดมศึกษา เขาประกอบอาชีพเป็นนักข่าวและเข้าสู่แวดวงทางการเมืองในฐานะสมาชิกของพรรคประชาธิปไตยสังคมนิยมฮังการี
ปัจฉิมวัย

สาธารณรัฐโซเวียตฮังการีดำรงอยู่เป็นเวลาหกเดือนจนถึงวันที่ 1 สิงหาคม ค.ศ. 1919 กุนถูกเนรเทศขณะที่กองทหารโรมาเนียบุกครองบูดาเปสต์ ซอมูแอลีสามารถหลบหนีการตอบโต้ของฝ่ายต่อต้านคอมมิวนิสต์ได้ หรือที่รู้จักกันในชื่อ "ความน่าสะพรึงกลังขาว" เขาเดินทางไปออสเตรียโดยรถของเขาเมื่อวันที่ 2 สิงหาคม ค.ศ. 191 แต่หลังจากข้ามพรมแดนอย่างผิดกฎหมาย เขาก็ถูกจับโดยทางการออสเตรีย ทั้งทางการฮังการีและออสเตรียรายงานว่า ซอมูแอลีกระทำการอัตวินิบาตกรรมในขณะที่พรรคพวกคอมมิวนิสต์พาตัวเขาข้ามพรมแดน ภรรยาของกุนเขียนบันทึกความทรงจําของเธอว่า ซอมูแอลีกล่าวกับเธอถึงแผนการฆ่าตัวตายของเขาหากเขาถูกจับและแสดงปืนที่ซ่อนอยู่ในเสื้อผ้าของเขาให้เธอดู อย่างไรก็ตาม เหตุการณ์ดังกล่าวยังไม่เป็นที่ยอมรับในระดับสากล และบางคนเชื่อว่าเขาถูกยิงโดยเจ้าหน้าที่รักษาชายแดน
บรรณานุกรม

Tibor Szamuely Alarm! - ausgewählte Reden und Aufsätze (Berlin. 1959).
András Simor: Így élt Szamuely Tibor, Móra Könyvkiadó. (Budapest, 1978)
แหล่งข้อมูลอื่น

ผลงานเกี่ยวกับ/โดย ติโบร์ ซอมูแอลี ที่อินเทอร์เน็ตอาร์ไคฟ์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ลัตเวีย  เช็กเกีย  เนเธอร์แลนด์ 
ประชาชน:  Deutsche Biographie 
อื่น ๆ:  SNAC  IdRef 
ติโบร์ ซอมูแอลี ผู้นำกลุ่มเลนินบอยส์พบปะกับวลาดีมีร์ เลนิน ณ กรุงมอสโก เมื่อ ค.ศ. 1919
กุนและซอมูแอลีเมื่อวันที่ 1 พฤษภาคม ค.ศ. 1919
นูเราสต์ลันเนอ

| --- | --- |

ภูมิศาสตร์
ที่ตั้ง: มหาสมุทรอาร์กติก
พิกัด: 79°48′N 22°24′E﻿ / ﻿79.800°N 22.400°E﻿ / 79.800; 22.400
กลุ่มเกาะ: สฟาลบาร์
พื้นที่: 14,443 ตารางกิโลเมตร (5,576 ตารางไมล์)
อันดับพื้นที่: ที่ 58
ระดับสูงสุด: 700 ม. (2300 ฟุต)
จุดสูงสุด: Norddomen
การปกครอง
 นอร์เวย์
ประชากรศาสตร์
ประชากร: 0
นูเราสต์ลันเนอ (นอร์เวย์: Nordaustlandet) หรือ นอร์ทอีสต์แลนด์ (อังกฤษ: North East Land) เป็นเกาะใหญ่เป็นอันดับ 2 ของกลุ่มเกาะสฟาลบาร์ ประเทศนอร์เวย์ ตั้งอยู่ทางตะวันออกเฉียงเหนือของเกาะสปิตส์บาร์เกิน มีพื้นที่ 14,443 ตารางกิโลเมตร (5,576 ตารางไมล์) มีทุ่งน้ำแข็งปกคลุม
นุก

| นุก |
| --- | --- |
เมือง

   ธง ตราอาร์ม
พิกัด: 64°10′30″N 51°44′20″W﻿ / ﻿64.17500°N 51.73889°W﻿ / 64.17500; -51.73889
รัฐ: เดนมาร์ก
เป็นส่วนหนึ่งของ: กรีนแลนด์
เทศบาลเมือง: เซอร์เมอร์ซูก
ก่อตั้ง: 29 สิงหาคม ค.ศ. 1728
จัดตั้ง: ค.ศ. 1728
การปกครอง
 • ผู้ว่าการ: อาซี เชมนิตซ์ นารุป
พื้นที่
 • เมือง: 265 ตร.ไมล์ (690 ตร.กม.)
ความสูง: 16 ฟุต (5 เมตร)
ประชากร (2010)
 • เมือง: 16,000 คน
 • รวมปริมณฑล: 18,039 คน
เขตเวลา: UTC‑3 (Western Greenland Standard)
 • ฤดูร้อน  (เวลาออมแสง): UTC‑2 (Western Greenland Daylight)
Postal code: 3900
นุก (กรีนแลนด์: Nuuk นูก, IPA: [nuːk]) หรือ กอตฮอบ (เดนมาร์ก: Godthåb, IPA: [ˈkʌtˌhɔˀp]) เป็นเมืองหลวงและเมืองที่ใหญ่ที่สุดของกรีนแลนด์ ตั้งอยู่ทางตอนใต้ของฝั่งตะวันตกของเกาะกรีนแลนด์
นากอร์โน-คาราบัค

สำหรับรัฐเอกราชโดยพฤตินัย ดูที่ สาธารณรัฐนากอร์โน-คาราบัค
| นากอร์โน-คาราบัค (อัปเปอร์คาราบัค)  |
| --- | --- |
ที่ตั้งและอาณาเขตของอดีตแคว้นปกครองตนเองนากอร์โน-คาราบัค (สีอ่อน)
พื้นที่
• รวม: 4,400 ตารางกิโลเมตร (1,700 ตารางไมล์)
• แหล่งน้ำ (%): น้อยมาก
ประชากร
• 2556 ประมาณ: 146,573
• สำมะโนประชากร 2553: 141,400
• ความหนาแน่น: 29 ต่อตารางกิโลเมตร (75.1 ต่อตารางไมล์)
เขตเวลา: UTC+4
• ฤดูร้อน (เวลาออมแสง): +5
นากอร์โน-คาราบัค (อังกฤษ: Nagorno-Karabakh; รัสเซีย: Нагорный Карабах, อักษรโรมัน: Nagorny Karabakh, แปลตรงตัว 'คาราบัคภูเขา'; อาร์มีเนีย: Լեռնային Ղարաբաղ, อักษรโรมัน: Leṙnayin Ġarabaġ, ฟังไฟล์:Nagorno-Karabakh AM.ogg; อาเซอร์ไบจาน: Dağlıq Qarabağ, ฟังไฟล์:Az-NagornoKarabakh.ogg หรือ Yuxarı Qarabağ, listenไฟล์:Az-YukhariKarabakh.ogg) หรือ อัปเปอร์คาราบัค (Upper Karabakh) เป็นภูมิภาคที่ไม่มีทางออกสู่ทะเลในแถบเทือกเขาคอเคซัส ตั้งอยู่ระหว่างภูมิภาคโลเวอร์คาราบัคกับภูมิภาคซียูนิค และครอบคลุมพื้นที่ด้านตะวันออกเฉียงใต้ของทิวเขาเลสเซอร์คอเคซัส พื้นที่ส่วนใหญ่เป็นภูเขาและป่าไม้
นากอร์โน-คาราบัคเป็นดินแดนที่มีข้อพิพาทเกี่ยวกับอำนาจอธิปไตย โดยนานาชาติยอมรับว่าภูมิภาคนี้เป็นส่วนหนึ่งของอาเซอร์ไบจาน แต่ในปัจจุบัน พื้นที่ส่วนใหญ่ของภูมิภาคอยู่ภายใต้การปกครองของสาธารณรัฐอาร์ทซัค รัฐเอกราช "โดยพฤตินัย" ซึ่งมีกลุ่มชาติพันธุ์อาร์มีเนียอาศัยอยู่และได้รับการสถาปนาขึ้นบนพื้นที่ของ (อดีต) แคว้นปกครองตนเองนากอร์โน-คาราบัคของสาธารณรัฐสังคมนิยมโซเวียตอาเซอร์ไบจาน อาเซอร์ไบจานไม่ได้ใช้อำนาจทางการเมืองในภูมิภาคนี้นับตั้งแต่การกำเนิดขบวนการคาราบัคในปี พ.ศ. 2531 หลังจากที่สงครามนากอร์โน-คาราบัคสิ้นสุดลงในปี พ.ศ. 2537 ตัวแทนจากรัฐบาลอาร์มีเนียและรัฐบาลอาเซอร์ไบจานได้จัดการเจรจาสันติภาพว่าด้วยสถานะที่ยังเป็นที่โต้แย้งของนากอร์โน-คาราบัค โดยมีกลุ่มมินสค์ขององค์การเพื่อความมั่นคงและความร่วมมือในยุโรปเป็นผู้คอยไกล่เกลี่ย
ภูมิภาคนากอร์โน-คาราบัคมีขอบเขตการปกครองเดียวกับแคว้นปกครองตนเองนากอร์โน-คาราบัคในสมัยสหภาพโซเวียต โดยมีเนื้อที่ประมาณ 4,400 ตารางกิโลเมตร (1,700 ตารางไมล์) อย่างไรก็ตาม พื้นที่ทางประวัติศาสตร์ของภูมิภาคนี้ครอบคลุมเนื้อที่ประมาณ 8,223 ตารางกิโลเมตร (3,175 ตารางไมล์)